stanford-oval/wikipedia huggingface dataset:
Ykskivi (Haukipudas)

Ykskivi
Ykskivi kevättalvella 2010.
| --- | --- |
Sijainti:  65°11.845′N, 025°15.397′E, Oulu Pohjois-Pohjanmaa Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ykskivi on pieni, karu ja asumaton saari Rivinnokan niemen edustalla Kiiminkijoen suistossa Haukiputaan edustalla Oulussa Perämerellä. Saari sijaitsee Kiiminkijoen etelärannalla Rivinnokan läntisimmän kärjen eli Tupurinnokan edustalla Kaasamatalan eli Rivinleton luodon kaakkoispuolella. Saari on merilintujen, pääasiassa lokkien pesimäalue.
Ykskivi

Ykskivi tarkoittaa seuraavia maantieteellisiä kohteita:
Ykskivi, saari Haukiputaan kunnassa
Ykskivi, luoto Himangan kunnassa
Ykskivi, saari Kalajoen kunnassa
Ykskivi, saari ja tunnusmajakka Simon kunnassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ykskivi”, voi hakea sivunnimihaulla, laajalla sivunnimihaulla tai tekstihaulla.
Willie Rosario

Fernando Luis Rosario-Marin, taiteilijanimeltään Willie Rosario (s. 6. toukokuuta 1930) on puertoricolainen latinalaisamerikkalaisen musiikin esittäjä, säveltäjä ja yhtyeenjohtaja. Hän alkoi soittaa kitaraa ja saksofonia jo lapsuudessaan kotikaupungissaan Coamossa.
Rosario erikoistui sittemmin timbales-nimiseen lyömäsoittimeen ja perusti ensimmäisen oman kokoonpanonsa 1950-luvun lopussa. Häneltä ja yhtyeeltä on ilmestynyt lukuisia studioalbumeja eri vuosikymmeninä.
Aiheesta muualla

Willie Rosario & Orchestra (espanjaksi), (englanniksi)
Ykslammi

| Ykslammi |
| --- | --- |
Valtiot:  Suomi 
Paikkakunta:  Hausjärvi 
Koordinaatit:  60°48′24″N, 24°44′56″E
Mittaustietoja
Pinnankorkeus:  90  m 
 fiYkslammi 
Ykslammi on pieni lampi Hausjärvellä, Ryttylän taajaman lounaispuolella. Lampi on syntynyt hiekkaharjussa olevaan kuoppaan, mahdollisesti suppaan. Lampi saa vetensä pääosin hiekkaharjusta suotautuvista vesistä, sillä lampeen ei laske ojia, eikä sieltä lähde ojia. Lammen suurin syvyys on 11 metriä.
Lammen vesi oli kesällä 2014 tehtyjen tutkimusten mukaan lievästi sameaa, väritöntä ja vähähumuksista. Lammen vedenlaatu oli tyydyttävä, mutta tilaa heikensivät alusveden hapettomuus ja päällysveden lohonnut rehevyystaso. Sisäinen kuormitus oli poikkeuksellisen voimakasta. Veden hygieeninen laatu oli hyvä, sillä lämpökestoisten koliformisten bakteerien määrä oli vähäinen.
Ykslammella on uimaranta, laavu, frisbeegolfrata, kuntoportaat, rantalentopallokenttä, petankkikenttä sekä Ryttylän kuntorata. Ykslammen läheisyydessä on myös Kakslammin luonnonsuojelualue, joka on ennen ollut soranottoalue.
YK:n huumausainetoimikunta

YK:n huumausainetoimikunta on yksi Yhdistyneiden kansakuntien taloudellisen ja sosiaalisen neuvoston (ECOSOC) toimikunnista. Se on keskeinen Yhdistyneiden kansakuntien huumepolitiikan toimielin. Toimikunnalla on tärkeitä tehtäviä tämänhetkisten huumausainesopimusten tiimoilta; erityisesti, se voi tehdä muutoksia huumausaineyleissopimuksen ja Psykotrooppisia aineita koskevan yleissopimuksen aineluetteloihin.
Huumausainetoimikunta perustettiin ECOSOCin toimesta vuonna 1946. Sen ensimmäinen puheenjohtaja oli kanadalainen Charles Henry Ludovic Sharman. Toimikunnan edeltäjä, Neuvoa-antava toimikunta koskien oopiumia, perustettiin Kansainliiton ensimmäisessä kokouksessa 15. joulukuuta 1920. Neuvoa-antava toimikunta piti ensimmäisen kokouksensa toukokuun 2.–5. toukokuuta 1921, ja jatkoi toimintaansa vuoteen 1940 saakka.
Toimivalta

Kansainväliset huumausainesopimukset jakavat toimintavallan huumausainetoimikunnan ja Kansainvälisen huumausainevalvontalautakunnan välillä. Toimikunta vaikuttaa huumausaineiden sääntelyyn ohjeistamalla muita toimielimiä ja päättämällä eri aineiden sääntelystä. Toimeenpanovalta kuuluu kuitenkin valvontalautakunnalle.
Huumausaineyleissopimuksen 8 artiklan mukaan toimikunnan toimivalatan kuuluu:
Huumausaineluetteloiden muutokset;
Kiinnittää huumausainevalvontalautakunnan huomiota kaikkiin asioihin, joilla saattaa olla merkitystä lautakunnan tehtäville;
Antamaan suosituksia tämän yleissopimuksen tarkoitusperien saavuttamiseksi ja sen määräysten täyteenpanemiseksiSuosituksia täytäntöönpanon tavoitteet ja määräykset Yleissopimuksen, mukaan lukien ohjelmien tieteellistä tutkimusta ja tietojen vaihtoa tieteellinen tai tekninen luonne; ja
Kiinnittää huomiota ei-osapuolten päätökset ja suositukset, jotka se hyväksyy alle Yhden Yleissopimuksen, kanssa, jotta niiden huomioon ottaen toiminnan mukaisesti toteutettuihin.
Psykotrooppisia aineita koskevan yleissopimuksen 17 artiklan mukaisesti toimikunnalla on oikeus tehdä huumausaineluetteloihin muutoksia kahden kolmasosan äänienemmistöllä, ja se "voi käsitellä kaikkia asioita, jotka koskevat tämän yleissopimuksen päämääriä ja sen määräysten täytäntöönpanoa, ja antaa tähän liittyviä suosituksia.
"
Yhdistyneiden kansakuntien yleiskokouksella on valta muuttaa toimikunnan päätöksiä, lukuun ottamatta aineluokittelua koskevia päätöksiä.
Rooli huumausaineiden luokittelussa

Huumeiden valvontasopimukset jakavat huumeet neljään luetteloon, joita valvotaan eriasteisesti. Huumausaineyleissopimuksen 3 artikla ja Psykotrooppisia aineita koskevan yleissopimuksen 2 artikla määrittävät luokitteluprosessin, joka antaa toimikunnalle vallan päättää, mihin luokkaan kukin aine määritellään. Yhdistyneiden kansakuntien talous- ja sosiaalineuvostolla on kuitenkin valta muuttaa tai peruuttaa toimikunnan luokittelupäätöksiä. Tämän lisäksi Maailman terveysjärjestö WHO:n on todettava kunkin aineen täyttävän tietyt eellytykset ennen kuin se on mahdollista lisätä tiettyyn luokkaan. WHO:n ja toimikunnan suhde kuvataan Huumausaineyleissopimuksen kommentaarissa seuraavasti:
YK:n huumausainetoimikunta päättää, onko tietty aine syytä asettaa kansainvälisen valvonnan alaisuuteen. Se voi tehdä myönteisen päätöksen ainoastaan Maailman terveysjärjestön suosituksen mukaisesti. Se voi asettaa aineen ainoastaan Maailman terveysjärjestön suosittelemaan luokkaan. Jos Maailman terveysjärjestö suosittelee luokkaa I, toimikunta ei voi päättää asettaa ainetta luokkaan II, tai päin vastoin. Toimikunnan on joko hyväksyttävä Maailman terveysjärjestön suosittelema luokitus tai pidättäytyä kokonaan aineen asettamisesta valvontaan. Se voi kuitenkin päättää aineen sijoittamisesta ainoastaan luokkaan I, eikä luokkaan IV, tilanteessa jossa Maailman terveysjärjestö on suositellut aineen asettamista yhtäaikaisesti molempiin luokkiin. Toimikunnalla ei missään olosuhteissa ole oikeutta asettaa tiettyä ainetta valvontaan ilman Maailman terveysjärjestön suositusta.
Yhdistyneiden kansakuntien yleissopimuksen huumausaineiden ja psykotrooppisten aineiden laitonta kauppaa vastaan 12 artikla myöntää toimikunnalle oikeuden päättää, tulisiko tietty laittomien huumausaineiden valmistuksessa käytetty lähdeaine asettaa valvontaan, ja jos, kumpaan valvottujen lähdeaineiden luokkaan, taulukkoon I vai taulukkoon II. Kansainvälisen huumausainevalvontalautakunnan tiettyä ainetta koskevat tieteelliset löydökset sitovat toimikunnan päätöksiä. Kuten aineiden luokittelussa kahden muun sopimuksen asetusten mukaisesti, yleissopimus sallii Yhdistyneiden kansakuntien talous- ja sosiaalineuvoston arvioida ja kumota toimikunnan lähdeaineiden valvontaa koskevia päätöksiä.
Jäsenyys ja päätöksenteko

Toimikunta koostuu 53 jäsenvaltiosta, jotka palvelevat neljän vuoden kausia. Jäsenyydet jakautuvat seuraavasti:
Yksitoista Afrikan valtioilla;
Yksitoista Aasian valtioilla;
Kymmenen Latinalaisen Amerikan ja Karibian alueen valtioilla;
Kuusi Itä-Euroopan valtioilla;
Neljätoista Länsi-Euroopan valtioilla ja muilla valtioilla;
Yksi, joka kiertää neljän vuoden välein Aasian, ja Latinalaisen Amerikan ja Karibian valtioiden välillä.
Talous- ja sosiaalineuvoston päätöslauselmat 845 (XXXII) ja 1147 (XLI) määräävät jäsenet valittaviksi:
Yhdistyneiden kansakuntien jäsenvaltioista sekä sen erityisjärjestöistä ja vuoden 1961 huumausaineyleissopimuksen allekirjoittajista;
Huomioiden riittävä edustus mailta, jotka ovat keskeisiä oopiumin tai kokalehden tuottajia, huumausaineiden valmistukselle keskeisiä maita, ja maita, joissa riippuvuus ja huumekauppa muodostavat merkittävän ongelman;
Ottaen huomioon tasapuolisen maantieteellisen jakauman periaatteen.
Toimikunta on hallitustenvälinen toimielin, joka koostuu yksilöiden sijaan valtioista. Päätökset tehdään yleensä konsensusperiaatteella, jossa poikkeuksena aineiden luokittelu, joka noudattaa sen toimikunnan äänestystapaa koskevaa työjärjestystä Valtioiden edustajat osallistuvat tähän päätöksentekoprosessiin edustamiensa linjausten ja lakien mukaisesti. Esimerkiksi Yhdysvaltain kiellettyjä aineita koskevan lain 21 U. S. C. § 811(d)(2)(B) säätää, että tervespalveluministerin suositukset koskien aineiden luokittelua sitoo Yhdysvaltojen edustajan toimintaa..
Kritiikkiä

Diplomaattista tehtävää toteuttavista hallitusten ja ministeriöiden edustajista koostuvaa huumausainetoimikuntaa pidetään pikemminkin poliittisena toimikuntana kuin asiantuntijaryhmänä. Tästä seuraa myös, että monet toimikunnan keskusteluista ja neuvotteluista ei perustu huumepoliittisten asioiden syvälliseen tuntemukseen. Lisäksi toimikunnan päätökset ovat pääosin seurausta aikaavievistä poliittisista neuvotteluista, joissa on saavuttava yksimielisyys, minkä seurauksena tiettyjen sidosryhmien intressit voivat johtaa linjauksia koskevien näkökulmien sivuuttamiseen.
Toimikuntaa on kritisoitu myös sen byrokraattisesta työprosessista. Monialaisena aihepiirinä huumeisiin liittyy myös ihmisoikeuksiin, kansanterveyteen ja kestävään kehitykseen liittyviä kysymyksiä. Toimikunta ei kuitenkaan yleensä koordinoi toimintaansa muiden olennaisten YK:n virastojen kanssa, joita voisivat olla esimerkiksi YK:n yhteinen AIDS-ohjelma UNAIDS, YK:n ihmisoikeusneuvosto, YK:n ihmisoikeusvaltuutetun toimisto OHCHR, Maailman terveysjärjestö sekä YK:n kehitysohjelma.
Aiheesta muualla

YK:n huumausainetoimikunta YK:n huumeiden ja rikollisuuden torjunnasta vastaavan toimiston sivulla, viitattu 13. helmikuuta 2009
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Commission on Narcotic Drugs
Käännös suomeksi
Yūichi Onda

Yūichi Onda (jap. 恩田 祐一, s. 24. maaliskuuta 1980, Kōgen, Nakakubikin piiri, Niigatan prefektuuri, Japani) on japanilainen maastohiihtäjä. Onda sijoittui Torinon olympialaisissa 2006 sprintissä seitsemänneksitoista. Onda osallistui myös Vancouverin olympialaisiin 2010. Sapporon MM-kilpailuissa 2007 Onda sijoittui kahdenneksikymmeneksiviidenneksi perinteisellä hiihtotavalla hiihdetyssä sprintissä.  Se on hänen paras henkilökohtainen suorituksensa maailmanmestaruuskilpailuissa. Maastohiihdon maailmancupin osakilpailussa Onda on sijoittunut parhaimmillaan kahdesti neljänneksi. Onda käyttää Fischerin suksia.
Østerbro Stadion

| Østerbro Stadion |
| --- | --- |

Rakennuksen tiedot
Sijainti:  Kööpenhamina, Tanska
Koordinaatit:  55°42′15″N, 12°34′30″E
Avattu:  1912
Kenttä:  nurmi
Käyttäjät
 Boldklubben af 1893   BK Skjold 
Katsojakapasiteetti
 7 000 
Lisää rakennusartikkeleitaArkkitehtuurin teemasivulla
Østerbro Stadion on yleisurheilu- sekä jalkapallostadion Østerbron kaupunginosassa Kööpenhaminassa, Tanskassa. Stadion sijaitsee lähellä kuuluisaa Parkenin stadionia. Stadionille mahtuu 7 000 ihmistä, joista pääkatsomoon 1 700.
Stadion vihittiin käyttöön vuonna 1912 yleisurheilustadioniksi, mutta myöhemmin sitä muutettiin myös jalkapallolle sopivaksi. Nykyisin stadion toimii sekä Boldklubben af 1893:n että BK Skjoldin jalkapallojoukkueiden kotikenttänä.
Stadionin pääkatsomo rakennettiin 50-luvulla ja vuonna 1975 katsomot katettiin ensimmäisten Tanskan stadionien joukossa.
Yleisurheiluseurat Københavns Idræts Forening ja Sparta ovat käyttäneet kenttää sen avaamisesta lähtien sekä AK73 vuodesta 1973 lähtien.
Idrætshuset ja pääkatsomon vastapäinen katsomo
Westerland

| Westerland |
| --- | --- |
 vaakuna
 Westerland
 Koordinaatit: 54°55′N, 8°18′E 
Valtio:  Saksa
Osavaltio:  Schleswig-Holstein
Piirikunta:  Nordfriesland
Hallinto:  
 – Pormestari:  Petra Reiber
Pinta-ala:  
 – Kokonaispinta-ala:  10,45 km²
Korkeus:  5 m
Väkiluku:  8 973
 – Väestötiheys:  859 as./km²
 
 Syltin kunnan verkkosivut  
Infobox OKVirheellinen NIMI-arvo: 
Westerland (tansk. Vesterland, friisiksi Wäästerlön tai Weesterlön) on entinen kaupunki  Schleswig-Holsteinin osavaltiossa, Saksassa. Kaupunki kuului Nordfrieslandin piirikuntaan. Westerlandin kaupunki yhdistyi vuoden 2009 alussa Sylt-Ostin ja Rantumin kuntien kanssa Syltin kunnaksi.
Sijainti

Westerland sijaitsee Syltin saarella, Jyllannin niemimaan länsirannikolla. Westerland on noin 70 kilometriä länteen Flensburgista ja 190 kilometriä luoteiseen Hampurista.
Talous

Westerland on Syltin saaren taloudellinen ja hallinnollinen keskus. Liikenne Syltin saarelle ja saarelta tapahtuu valtaosin Westerlandin kautta; siellä on saaren ainoa lentoasema ja se on junayhteyden pääteasema.
Westerlandin ja koko Syltin saaren talous perustuu matkailuun. Westerlandissa on noin 26 000 matkailijoille tarkoitettua vuodepaikkaa, lähinnä loma-asunnoissa ja hotelleissa. Paikkakunnalla yöpyy vuosittain yli 400 000 matkailijaa, joka on lähes puolet saarella vuosittain käyvistä 900 000 matkailijasta.
Aiheesta muualla

Kuvia tai muita tiedostoja aiheesta Westerland Wikimedia Commonsissa
Westerlandin heikkarantaa.
Zend Studio

| Zend Studio |
| --- | --- |
 Kuvakaappaus Zend Studiosta
Kehittäjä:  Zend Technologies Ltd.
Kehityshistoria
Vakaa versio:  5.5.0a / 28. joulukuuta 2006 
Tiedot
Ohjelmistotyyppi:  Ohjelmointiympäristö
Alusta:  Windows x86, Linux x86, Linux x86-64, Mac OS X PowerPC / x86 10.4 
Lisenssi:  omisteinen ohjelmisto
Aiheesta muualla
Verkkosivusto
Zend Studio on kaupallinen, PHP-ohjelmointia varten kehitetty ohjelmointiympäristö. Zend Studiota kehittää ja ylläpitää Zend Technologies Ltd. joka on pääkehittäjä muun muassa Zend Enginessä, PHP:n käyttämässä ytimessä.
Historia

Zend Studiosta julkaistiin ensimmäinen julkinen versio (2.6) 20. helmikuuta 2002, jolloin ohjelman sanottiin olevan muun muassa "Ensimmäinen täydellinen PHP:n kehitysympäristö". Version 2.6 ominaisuuksia oli tuki projekteille, tiedostojen hallinta, sisäänrakennettu dokumentaatio sekä kehittyneet koodin täydennys- ja editointimahdollisuudet.
Seuraava merkittävä päivitys tapahtui 19. heinäkuuta 2004, kun Zend Technologies julkaisi version 3.5.0. Zend Studioon tuli tuolloin tuki PHP:n vitossarjan teknisille ominaisuuksille ja ytimeksi vaihtui Zend Engine 2. Muita uusia ominaisuuksia olivat koodimallineet, koodin väritys sekä lukuisat parannukset debuggaukseen.
Ominaisuudet

Zend Studion perusominaisuuksiin kuuluu tuki PHP:n nelos- ja vitossarjan koodin väritykselle ja -täydennykselle sekä tuki XHTML- ja HTML-merkintäkielelle. Lisäksi Zend Studio tukee koodimallineita, ja versionhallintaa varten ohjelmassa on tuki CVS- ja Subversion-versionhallinnalle. Ohjelma sisältää myös sisäänrakennetun tuen phpDocumentorille, javadocin kaltaiselle dokumentointisyntaksille koodin kommenttien avulla. Tietokantoja varten ohjelmalla on näkymätila yleisimmille tietokannoille kuten MySQL:lle, Microsoft SQL Serverille, Oraclelle, PostgreSQL:lle sekä SQLitelle.
Zend Studion ytimenä käytetään Zend Enginen kakkosversiota, ja palvelinyhteyksinä se tukee FTP- ja SFTP-protokollaa.
Kritiikki

Vaikka Zend Studio on ollut markkinoilla useita vuosia, on ohjelmaa kohtaan esitetty vain vähän kritiikkiä. Suurin kritiikki on kohdistunut ohjelman hitauteen, jota Zend Technologies on pyrkinyt korjaamaan aina aika ajoin onnistumatta korjaamaan ongelmaa pysyvästi .
Aiheesta muualla

Zend Technologies Ltd (englanniksi)
Youtube Suomessa

Youtube on Suomessa suosituimpia sosiaalisen median alustoja. Vuoden 2024 tietojen mukaan Youtuben saavuttavuus Suomessa on 63 prosenttia, ja se on Facebookin jälkeen Suomen suosituin sosiaalinen media.
Historia

8. heinäkuuta 2005 YouTubeen ladattiin tiettävästi ensimmäinen suomalainen video "Miika ja trampoliini".
Vuonna 2014 Youtube-verkosto Splay Suomi tuotti Suomen ensimmäisen Youtube-ohjelmasarjan, Tapaa X:n, jota juonsi tuolloin Suomen seuratuin videobloggaaja Eeddspeaks eli Eetu Pesonen. Sarjaa julkaistiin torstaisin kello 17 Splay Suomen Youtube-kanavalla ja sitä tehtiin pari kuukautta. Tapaa X -ohjelmassa tutustuttiin Youtube-tähtien elämään, arkeen ja kotipaikkakuntiin.
Googlen mukaan vuoden 2017 suosituin suomalainen mainosvideo YouTubessa oli syksyllä 2017 tehty Elisan "Pidetään yhtä" -mainosvideo. Listauksessa huomioitiin mainosten katsomiskerrat, katsomiseen käytetty aika ja orgaanisten ja maksettujen katsomiskertojen suhde.
Suomalaisia YouTube-kanavia

| --- | --- |
 Tilatuimmat suomenkieliset YouTube-kanavat Lakko  Taikalinna  Roni Back  Justimusfilms  Herbalisti  Iha Just Imus  NikojaSanttu  Pipsa Possu Suomi Virallinen  Paqpa  mmiisas Lähde:  Päivitetty 27.6.2024 :  Katsotuimmat suomenkieliset YouTube-kanavat Warner Music Finland  Paqpa  Roni Back  Lakko  Taikalinna  Biisonimafia  NikojaSanttu  Justimusfilms  Yle Summeri  Universal Music Finland Lähde:  Päivitetty 27.6.2024
Populaarikulttuurissa

Vuonna 2023 julkaistiin dokumenttisarja Suomitube, joka kertoo suomalaisesta YouTube-kulttuurista. Sarjassa mukana on tubettajat Mikael Kosola (Niilo22), Sonja Hämäläinen (Soikku), Juuso Karikuusi (Herbalisti), Konsta Saajanto (HurHur), Veronica Verho (Mariieveronica) ja Pinja Sanaksenaho (Pinkku Pinsku).
Yrjö Suomalainen

Yrjö Johannes Suomalainen (24. huhtikuuta 1893 Parikkala – 28. elokuuta 1964 Helsinki) oli suomalainen viulutaiteilija, musiikkiarvostelija ja musiikkikirjailija. Hänen puolisonsa oli kuvanveistäjä Emil Wikströmin vanhin tytär Estelle (1897–1970). Heidän tyttärensä oli oopperalaulaja Maaria Eira ja poikansa pilapiirtäjä Kari Suomalainen.
Yrjö Suomalainen kirjoitti ylioppilaaksi 1912 ja opiskeli viulunsoittoa Helsingin musiikkiopistossa 1914–1916. Hän jatkoi viuluopintojaan Pietarissa 1917 Leopold Auerin oppilaana ja Pariisissa 1919–1920 Maurice Hewittin ja Lucien Capet'n oppilaana. Vuosina 1916–1922 Suomalainen konsertoi Helsingissä ja eri puolella Suomea. Hän oli Turun kaupunginorkesterin jäsen 1918–1919 ja soitti Helsingin kaupunginorkesterissa 1922–1929. Hän toimi 1922–1926 Helsingin musiikkiopiston ja 1923–1948 Sivistysjärjestöjen kansankonservatorion opettajana. Suomalaisen tunnetuimpia oppilaita ovat Paavo Berglund ja Heikki Louhivuori.
Merkittävä osa Suomalaisen elämäntyötä oli Uuden Suomen musiikkiarvostelijan toimi 1929–1952 nimimerkillä Y.S. Arvostelijana hän nautti asiantuntemuksellaan yleistä luottamusta. Hän oli myös Suomen Musiikkilehden vakinainen avustaja ja esiintyi radiossa omaleimaisena musiikkipakinoitsijana.
Yrjö Suomalainen on haudattu Sääksmäen hautausmaalle.
Teokset

Viulu ja viulun mestarit. Otava 1936.
Visavuoren mestari. Piirteitä Emil Wikströmistä ihmisenä ja taiteilijana. Otava 1948.
Oskar Merikanto. Suomen kotien säveltäjä. Otava 1950.
Robert Kajanus. Hänen elämänsä ja toimintansa. Otava 1952.
toimittanut suomeksi valikoiman Westerlinin kokoelmasta ranskalaisia paimenlauluja
Yrjö Suomalaisen musiikkipakinoita (toimittanut ja kuvittanut Kari Suomalainen). Otava 1978.
Aiheesta muualla

Suomalainen, Yrjö hakuteoksessa Uppslagsverket Finland (2012). (ruotsiksi)
Ediskosken voimalaitos

| Ediskosken voimalaitos |
| --- | --- |

Tyyppi:  vesivoimalaitos
Teho:  473 kilowattia
Pudotuskorkeus:  9,1 m
Rakennevirtaama:  5 m³/s
Omistaja:  Oy Mankala Ab
Sijainti:  Pyhtää
Koordinaatit:  60°30′06″N, 026°32′02″E
Ediskosken voimalaitos on Kymijoen Pyhtäänhaarassa sijaitseva vesivoimalaitos. Alun perin se oli vähätehoinen Oy Stockfors Ab:n voimalaitos, joka kunnostettiin vuonna 1990. Fortum myi voimalaitoksen Helsingin Energialle vuonna 2000.
Äärellinen yksinkertainen ryhmä

Ryhmäteoriassa äärellinen yksinkertainen ryhmä on äärellinen ryhmä, jolla ei ole ei-triviaaleja normaaleja aliryhmiä. Äärellisten ryhmien luokittelulauseen mukaan jokainen tällainen ryhmä on joko syklinen, alternoiva, Lien tyyppinen tai jokin 26:sta sporadisesta ryhmästä.
Äärettömät perheet

Sykliset, alternoivat ja Lien tyypin ryhmät ovat numeroituvasti äärettömiä yksinkertaisten ryhmien perheitä:
sykliset ryhmät  \mathbb {Z} /p\mathbb {Z}
alternoivat ryhmät  A_{n} kun  n\geq 5
klassiset Chevalleyn ryhmät  A_{n}(q),  B_{n}(q) ( n>1),  C_{n}(q) ( n>2),  D_{n}(q) ( n>3)
poikkeukselliset Chevalleyn ryhmät  E_{6}(q),  E_{7}(q),  E_{8}(q),  F_{4}(q),  G_{2}(q)
klassiset Steinbergin ryhmät  {}^{2}A_{n}(q^{2}) ( n>1),  {}^{2}D_{n}(q^{2}) ( n>3)
poikkeukselliset Steinbergin ryhmät  {}^{2}E_{6}(q^{2}),  {}^{3}D_{4}(q^{3})
Suzukin ryhmät  {}^{2}B_{2}(q) ( q=2^{2n+1},  n\geq 1)
Reen ryhmät  ^{2}F_{4}(q) ( q=2^{2n+1},  n\geq 1), Titsin ryhmä  {}^{2}F_{4}(2)'
Reen ryhmät  {}^{2}G_{2}(q) ( q=3^{2n+1},  n\geq 1)
Sporadiset ryhmät

Sporadisia ryhmiä on yhteensä 26 kappaletta:
Mathieun ryhmät M11, M12, M22, M23, M24
Jankon ryhmät J1, J2, J3, J4
Conwayn ryhmät Co3, Co2, Co1
Fischerin ryhmät Fi22, Fi23, Fi24'
Higmanin–Simsin ryhmä HS
McLaughlinin ryhmä McL
Heldin ryhmä He
Rudvalisin ryhmä Ru
Suzukin sporadinen ryhmä Suz
O'Nanin ryhmä O'N
Haradan–Nortonin ryhmä HN
Lyonsin ryhmä Ly
Thompsonin ryhmä Th
"Baby Monster" -ryhmä B
"Monster"-ryhmä M
Vähä Lepojärvi

| Vähä Lepojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′01″N, 24°54′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Lepojärveen 
Järvinumero:  14.226.1.036
Mittaustietoja
Pinnankorkeus:  153,2 m  
Pituus:  440 m  
Leveys:  130 m  
Rantaviiva:  1,015 km  
Pinta-ala:  2,761 ha  
Saaria:  ei saaria 
 fiVähä Lepojärvi 
Vähä Lepojärvi  on Keski-Suomessa Jämsässä Hallinmäen kylän lähellä sijaitseva järvi.
Maantietoa

Järven pinta-ala on 2,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 153,2 metriä mpy.
Østenstadin kirkko

| Østenstadin kirkko Østenstad kirke |
| --- | --- |
 Kirkko vuonna 2008.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1980
Suunnittelija:  Harald Hille
Materiaali:  tiili
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Østenstadin kirkko (norj. Østenstad kirke) on Askerin kunnassa Akershusin läänissä Norjassa sijaitseva tiilikirkko vuodelta 1980.
Aiheesta muualla

Kuvia tai muita tiedostoja aiheesta Østenstadin kirkko Wikimedia Commonsissa
Vähä Lehmojärvi

| Vähä Lehmojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°46′40″N, 25°39′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Lehmojärveen 
Järvinumero:  14.221.1.235
Mittaustietoja
Pinnankorkeus:  85,5 m  
Pituus:  510 m  
Leveys:  260 m  
Rantaviiva:  1,379 km  
Pinta-ala:  6,74 ha  
Saaria:  ei saaria 
 fiVähä Lehmojärvi 
Vähä Lehmojärvi  on Keski-Suomessa Luhangalla Tommolan kylän lähellä sijaitseva järvi.
Maantietoa

Järven pinta-ala on 6,7 hehtaaria, se on 500 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 85,5 metriä mpy.